als_Latn dik_Latn sag_Latn
Asport– Në prag të ndeshjes shtëpiake kundër Katanias, Antonio Konte ka analizuar situatën e skuadrës jo vetëm në lidhje me ndeshjen e ardhshme por mbi të gjitha ka folur edhe për të ardhmen dhe për impenjimet ndërmjet kampionatit dhe Champions Ligës. “ Nuk shikoj asnjë mundësi për tu larguar nga Juventusi në fund të sezonit. Ekziston një sintoni e madhe me presidentin dhe me të gjithë shoqërinë”. Në lidhje me Champions Ligën ai ka saktësuar: “Të flasim për një sukses final do të ishte çmenduri. Kemi filluar një rrugëtim dy vite më parë dhe do të rritemi gradualisht”.
Duke u kthyer te kampionati dhe te lufta për titullin kampion, trajneri bardhezi është shprehur: “Disa skuadra që janë më poshtë në renditje besojnë te përmbysja e mundshme. Milani ka fituar të premten, do të kemi edhe përballjen direkte, gjithcka është e mundshme edhe për Napolin dhe e njëjta gjë vlen edhe për Lacion”. Më pas ka paralajmëruar edhe një turnover për ndeshjen në Torino, duke ju referuar ndeshjes së të mërkurës me Celtic dhe nënvizon: “Katania është një skuadër shumë e rrezikshme dhe në këtë moment të humbasësh pikë është e rëndë. Unë uroj që stadium të jetë plot si për të gëzuar për kualifikimin për në cerekfinale ashtu edhe për të na nxitur në kampionat”.
Dhe duke qëndrruar gjithmonë te objektivat e ardhshëm ai ka shtuar: “Ne duhet të synojmë të rifitojmë në Itali dhe kjo do të ishte dicka e jashtëzakonshme. Unë uroj vetëm që tifozët të ruajnë entusiasmin e sezonit të shkuar, sepse për ne është një shtytje e jashtëzakonshme dhe sepse nëse gjithcka do të bëhej rutinë, atëherë do të fillonin problemet. Ne nuk duam dhe nuk duhet të gënjejmë asnjë njeri. Ajo që mund të bëjmë është të premtojmë një punë dhe sakrificë të madhe për të kërkuar të arrijmë sa më larg të jetë e mundur”.
You must be logged in to post a comment Login
als_Latn als_Latn als_Latn eng_Latn